‘’ የሰለጠኑ የህክምና ባለሙያዎችን ፍልሰት ለመከላከል የተነደፈ የድርጊት መርሃ ግብር ‘’ የሚል ርዕስ ይዞ የወጣው የሰብአዊ መብት ድርጅት እንዳለው ባለሙያዎቹ ሃገራቸውን ለቀው ወደ ሃብታም ሃገራት የሚሰደዱት በአብዛኛው የተሻለ ክፍያ ፍለጋ ነው ። የተቀሩት ደግሞ በየሃገሮቻቸው ያለው የህክምና አገልግሎት መስጫ ቁሳቁስ እና ሥፍራ አለመሟላት የሚፈጥርባቸው ጭንቀት ለመሰደዳቸው ምክንያት ሆኗል ። ድርጅቱ የህክምና ባለሙያዎች ፍልሰት የከፋ መሆኑን ለማሳየት ቦትስዋናን እንደ ምሳሌ ጠቅሷታል ። ቦትስዋና ከእ.አ.አ 1978 እስከ 1999 በነበሩት ሃያ አንድ ዓመታት ውስጥ ካሰለጠነቻቸው ስድስት መቶ የህክምና ዶክተሮች ውስጥ በሃገር የቀሩት ሃምሳ ብቻ ናቸው ።